
I.  OPĆI PODATCI
1. Podatci o središnjem tijelu:
Naručitelj: OSJEČKO-BARANJSKA ŽUPANIJA 
Sjedište:
Trg Ante Starčevića 2, Osijek
OIB:

10383308860
Telefon:
+385 31221801
Telefaks:
+385 31221802
URL:

http://obz.hr
e-mail:

nabava@obz.hr
Sukladno članku 186. Zakona o javnoj nabavi Osječko-baranjska županija, kao Naručitelj , namjerava provesti nabavu opskrbe električnom energijom za vlastite potrebe, i potrebe 52 osnovnih, 26 srednjih škola, te tri Doma za stare i nemoćne na području Osječko-baranjske županije, sukladno Prilogu 1. DoN.
2. Osoba ili služba zadužena za kontakt:
Služba za kontakt: 
Služba za javnu nabavu
Telefon:

+385 31221801
e-mail:


nabava@obz.hr
Naručitelj i gospodarski subjekti, u ovom postupku javne nabave komuniciraju i razmjenjuju podatke elektroničkim sredstvima komunikacije.
Zainteresirani gospodarski subjekti zahtjeve za dodatne informacije, objašnjenja ili izmjene u vezi s Dokumentacijom o nabavi (dalje: DoN), Naručitelju dostavljaju putem Elektroničkog oglasnika javne nabave Republike Hrvatske.
Upute za dostavljanje navedenih zahtjeva za dodatnim informacijama, objašnjenjem ili izmjenom u vezi s DoN nalaze se na stranicama www.eojn.nn.hr
3. Evidencijski broj nabave:
NVV 8-18.
4. Popis gospodarskih subjekata s kojima je naručitelj u sukobu interesa ili navod da takvi subjekti ne postoje u trenutku objave dokumentacije o nabavi:

Temeljem članka 80. stavka 2. točke 2. ZJN 2016. objavljujemo da postoje gospodarski subjekti s kojima je Naručitelj u sukobu interesa u smislu članaka 76. i 77. ZJN 2016, kako slijedi:

· Agencija za održivi razvoj Općine Antunovac RODA d.o.o, Braće Radića 4, Antunovac OIB: 960581966229 i 

· Poljoprivredno voćarska zadruga PUGNUS zadruga branitelja, Cvjetkova 31, Osijek OIB:92058729315.

5. Vrsta postupka javne nabave:
Otvoreni postupak javne nabave velike vrijednosti. 

6. Procijenjena vrijednost nabave:
Sveukupna procijenjena vrijednost nabave: 8.000.000,00 kuna (bez PDV-a).
7. Vrsta ugovora o javnoj nabavi:

Robe.
8. Navod sklapa li se ugovor o javnoj nabavi ili okvirni sporazum:
Po provedenom postupku javne nabave sklopit će se Okvirni sporazum s jednim gospodarskim subjektom s predviđenim (okvirnim) količinama, na vrijeme od dvije godine.
9. Navod uspostavlja li se dinamički sustav nabave:

Ne uspostavlja se dinamički sustav nabave.

10. Navod provodi li se elektronička dražba
Elektronička dražba neće se provoditi.

11. Internetska stranica na kojoj je objavljeno izvješće o provedenom prethodnom savjetovanje sa zainteresiranim gospodarskim subjektima:

Temeljem članka 198. stavka 3. ZJN 2016 i članka 9. stavak 1. Pravilnika o planu nabave, registru ugovora, prethodnom savjetovanju i analizi tržišta u javnoj nabavi (NN 101/2017) Naručitelj je Nacrt Dokumentacije o nabavi, njene priloge i troškovnik s popisom mjernih mjesta i pojedinačnih korisnika 24.listopada 2018. godine stavio na prethodno savjetovanje sa zainteresiranim gospodarskim subjektima u trajanju do 30.listopada 2018. godine, javnom objavom na EOJN RH.
Izvješće o provedenom prethodnom savjetovanju, odnosno o prihvaćenim i neprihvaćenim primjedbama i prijedlozima, biti će objavljeno javnom objavom na EOJN RH.

12. Elektronička dostava ponuda
Elektronička dostava ponuda je obvezna.
Naručitelj otklanja svaku odgovornost vezanu uz mogući neispravan rad Elektroničkog oglasnika javne nabave Republike Hrvatske, zastoj u radu Elektroničkog oglasnika javne nabave ili nemogućnost zainteresiranoga gospodarskog subjekta da ponudu u elektroničkom obliku dostavi u danome roku putem Elektroničkog oglasnika javne nabave.

II. PODATCI O PREDMETU NABAVE

13. Opis predmeta nabave:
Predmet ovog postupka javne nabave je opskrba električnom energijom sukladno tehničkim karakteristikama i ostalim uvjetima iz ove dokumentacije.
CPV oznaka predmeta nabave:

•
09310000-5 Električna energija
Ponuđena električna energija mora sadržavati minimalno 50% električne energije iz obnovljivih izvora.  Radi stimuliranja proizvodnje energije iz obnovljivih izvora kako bi ona postala konkurentnija energiji dobivenoj iz konvencionalnih izvora te poticanja izgradnje novih izvora obnovljive energije i postizanja održivog razvoja, Naručitelj je odredio da električna energija mora sadržavati gore navedeni minimalni postotak električne energije iz obnovljivih izvora. 

Obnovljivi izvori energije su obnovljivi nefosilni izvori energije odnosno energija vjetra, sunčeva energija, aerotermalna, geotermalna i hidrotermalna energija, energija mora, energija vodotoka, energija iz biomase, plina iz deponija otpada, plina iz postrojenja za obradu otpadnih voda i bioplina. (članak 3. Zakona o tržištu električne energije.) 

13.1 Opis i oznaka grupe predmeta nabave te obrazloženje zašto predmet nabave nije podijeljen na grupe:
Predmet nabave nije podijeljen na grupe. 

Predmet nabave nije podijeljen u grupe, jer sama priroda predmeta nabave zahtjeva tehnički što jednostavniju i ekonomičniju provedbu postupka. Podjela predmeta nabave na grupe mogla bi značajno otežati završetak postupka i pravovremeni početak izvršavanja ugovora, te samim time onemogućiti istovremeno izvršavanje opskrbe električnom energijom za sva mjerna mjesta s popisa mjernih mjesta koja su sastavni dio troškovnika (Prilog 1 DoN).
14. Količina predmeta nabave:
Količine su predviđene (okvirne) a nalaze se u troškovniku koji se nalazi u Prilogu I. Dokumentacije za nadmetanje. Stvarna količina na temelju okvirnog sporazuma može biti veća ili manja od predviđene (okvirne) količine. Ukupna plaćanja bez PDV-a na temelju svih ispostavljenih računa ne smiju prelaziti procijenjenu vrijednost nabave od 8.000.000,00 kn bez poreza na dodanu vrijednost.
15. Tehničke specifikacije predmeta nabave:
Tehnička specifikacija predmeta nabave sa opisom i količinama nalazi se u troškovniku koji je u prilogu dokumentacije.

Tehnička specifikacija predmeta nabave, vrsta, kvaliteta i količina u cijelosti je iskazana u troškovniku koji se nalazi u Prilogu 1. DoN.
Ponuditelji nude predmet nabave u skladu s Općim uvjetima za korištenje mreže i opskrbu električnom energijom, pridržavajući se u svemu Zakona o tržištu električne energije  i ostalih propisa koji reguliraju tržište električne energije.

Ponuditelj je dužan osigurati kontinuiranu opskrbu električnom energijom Naručitelju sukladno mjernim mjestima Naručitelja od 0-24 sata. Svaki eventualni prekid u opskrbi mora pravovremeno dojaviti Naručitelju.
Obračunsko razdoblje  

Obračunsko razdoblje za opskrbu električnom energijom iznosi 30+/-3 dana. 
Obračunski elementi 

Obračunski elementi temeljem kojih se vrši obračun opskrbe električnom energijom su:

1. Preuzeta radna energija izražena u kWh koje se određuje mjerenjem. Tarifne stavke za prodaju električne energije utvrđuju se prema dobu dana i dijele se na:

-
Više dnevne tarifne stavke (VT),

-
Niže dnevne tarifne stavke (NT),

-
Jedinstvena tarifa (JT): obračunava se električna energija isporučena na mjernom mjestu s tarifnim modelom u kojem se obračunava samo jedna tarifa (npr. Tarifni model – niski napon plavi).
Po višim dnevnim tarifnim stavkama obračunava se električna energija isporučena u vremenu od 07:00 do 21:00 sat u razdoblju zimskog računanja vremena, a u vremenu od  8:00 do 22:00 sata u razdoblju ljetnog računanja vremena. Iznos troška radne energije izračunava se množenjem količine i jedinična cijena radne energije u skladu s odgovarajućom tarifnom stavkom.

2. Radna snaga izražena u kW (za ona obračunska mjerna mjesta na kojima se snaga registrira) koja se određuje na temelju vršnog opterećenja. Vršno opterećenje je najveće srednje opterećenje izmjereno tijekom 15 min mjesečnog obračunskog razdoblja u doba više dnevne tarife. Iznos troška radne snage izračunava se množenjem količine i jedinične cijene radne snage u skladu s odgovarajućom tarifnom stavkom.

Pri obračunavanju preuzete radne energije i radne snage njihove veličine zaokružuju se na cijele brojeve.

3. Naknada za poticanje proizvodnje iz obnovljivih izvora, sukladno važećoj Uredbi o naknadi za poticanje proizvodnje iz obnovljivih izvora energije i kogeneracije i trošarine za poslovnu ili neposlovnu uporabu električne energije koje su uređene pozitivnim propisima RH, te druge moguće naknade, porezi ili dodatci, sukladno važećim propisima, a kupcu električne energije ih je dužan obračunavati opskrbljivač električnom energijom.

16. Troškovnik:
Predmet nabave opis, vrsta i količina opskrbe električnom energijom za razdoblje od dvije godine dana utvrđena je troškovnikom koji je sastavni dio ove Dokumentacije.

Ponuditelj ne smije mijenjati opise navedene u Troškovniku niti mijenjati sadržaj troškovnika.

Ponuda mora u cijelosti zadovoljiti sve tražene uvjete iz opisa predmeta nabave i specifikacije navedene u troškovniku.

Troškovnik je nestandardizirane forme te je sastavni dio Dokumentacije o nabavi objavljene u EOJN-u RH. Ponuditelj je dužan ispuniti sve stavke troškovnika na način kako je utvrđeno troškovnikom.

17. Mjesta isporuke:
Ustanove na području Osječko-baranjske županije, sukladno popisu koji je sastavni dio troškovnika Priloga 1. DoN.
18. Rok trajanja okvirnog sporazuma i rok isporuke:

Po provedenom postupku Osječko-baranjska županija, kao Naručitelj, s ekonomski najpovoljnijim ponuditelje sklopit će okvirni sporazum za razdoblje od dvije godine s jednim gospodarskim subjektom.
Temeljem okvirnog sporazuma Osječko-baranjska županija i svaka ustanova iz Priloga 1. kao pojedinačni korisnik sklopiti će  ugovor o javnoj nabavi temeljem okvirnog sporazuma, a sukladno Općim uvjetima za korištenje mreže i opskrbu električnom energijom.

III. OSNOVE ZA ISKLJUČENJE GOSPODARSKOG SUBJEKTA
19. Obvezne osnove za isključenje gospodarskog subjekta:

Temeljem članka 251. i 252. ZJN 2016 javni naručitelj obvezan je isključiti gospodarskog subjekta iz postupka javne nabave ako utvrdi da:
19.1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu     zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili
19.2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz članka 251. točke 1. podtočaka od a) do f) ZJN 2016 i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.
Naručitelj zadržava obvezu isključiti gospodarskog subjekta iz postupka javne nabave ukoliko se u postupku javne nabave utvrdi da je GS pravomoćno osuđen za počinjenja kaznenih djela koja su opisana u kasnijim izmjenama i dopunama Kaznenog zakona, a koje izmjene i dopune su objavljene u Narodnim Novinama broj 56/15, 61/15, 101/17, te čije biće kaznenog djela je moguće u cijelosti ili u najvećoj mjeri podvesti pod biće kaznenog djela za koje je GS osuđen po „starom“ KZ-u  objavljenom u NN pod brojem 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.

Način dokazivanja nepostojanje osnova za isključenje gospodarskog subjekta iz podtočaka 19.1.i 19.2.

- Za potrebu utvrđivanja gore navedenih osnova za isključenje, ponuditelj kao preliminarni dokaz ispunjava obrazac Europske jedinstvene dokumentacije putem EOJN RH (u nastavku: e-ESPD), Dio III: Osnove za isključenje, Odjeljak A: Osnove povezane s kaznenim presudama, za sve gospodarske subjekte u ponudi zasebno, osim za podugovaratelja na čiju se sposobnost gospodarski subjekt ne oslanja. 
- Naručitelj će prije donošenja odluke o odabiru od ponuditelja koji je podnio ekonomski najpovoljniju ponudu zatražiti ažurirani popratni dokument kojim ponuditelj dokazuje da ne postoje osnove za isključenje. U tu svrhu ponuditelj će dostaviti Izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje osnove za isključenje iz podtočke 19.1. ili podtočke 19.2.
- Ako se u državi poslovnog nastana gospodarskog subjekta, odnosno državi čiji je osoba državljanin ne izdaju gore navedeni dokumenti ili ako ne obuhvaćaju sve okolnosti iz podtočke 19.1. ili podtočke 19.2. ove DoN, gospodarski subjekt dostavlja izjavu pod prisegom ili, ako izjava pod prisegom prema pravu dotične države ne postoji, izjavu davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin. 
Izjavu može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

Gospodarski subjekt koji ima poslovni nastan u Republici Hrvatskoj odnosno osoba koja je državljanin Republike Hrvatske dostavlja izjavu s ovjerenim potpisom kod javnog bilježnika.
19.3. ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

- u Republici Hrvatskoj, ako gospodarski subjekt ima poslovni nastan u Republici Hrvatskoj, ili

- u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno, javni naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.
Način dokazivanja nepostojanje osnova za isključenje gospodarskog subjekta iz podtočke 19.3.

- Za potrebu utvrđivanja gore navedene osnove za isključenje, ponuditelj kao preliminarni dokaz ispunjava obrazac e-ESPD, Dio III: Osnove za isključenje, B: Osnove povezane s plaćanjem poreza ili doprinosa za socijalno osiguranje, za sve gospodarske subjekte u ponudi zasebno, kao i za sve podugovaratelje.
- Naručitelj će prije donošenja odluke o odabiru od ponuditelja koji je podnio ekonomski najpovoljniju ponudu zatražiti ažurirani popratni dokument kojim ponuditelj dokazuje da ne postoje osnove za isključenje. U tu svrhu ponuditelj će dostaviti Potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje iz ove podtočke.
- Ako se u državi poslovnog nastana gospodarskog subjekta, odnosno državi čiji je osoba državljanin ne izdaju gore navedeni dokumenti, gospodarski subjekt dostavlja izjavu pod prisegom ili, ako izjava pod prisegom prema pravu dotične države ne postoji, izjavu davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin. 
20. Mjere za otklanjanje osnova za isključenje:
Temeljem članka 255. ZJN 2016 gospodarski subjekt kod kojeg su ostvarene osnove za isključenje iz podtočke 19.1. i 19.2. DoN može javnom naručiteljuu dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje. Poduzimanje navedenih mjera gospodarski subjekt dokazuje:

· plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene kaznenim djelom ili propustom
· aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom
· odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

Način dokazivanja poduzetih mjera za otklanjanje osnova za isključenje gospodarskog subjekta:
Za potrebu utvrđivanja poduzetih mjera za otklanjanje osnova za isključenje, ponuditelj kao preliminarni dokaz ispunjava obrazac e-ESPD, Dio III: Osnove za isključenje, Odjeljak A: Osnove povezane s kaznenim presudama, dio koji se odnosi na poduzete mjere.
Pojašnjenje:

Mjere koje je poduzeo gospodarski subjekt ocjenjuju se uzimajući u obzir težinu i posebne okolnosti kaznenog djela ili propusta te je obvezan obrazložiti razloge prihvaćanja ili neprihvaćanja mjera.

Javni naručitelj neće isključiti gospodarskog subjekta iz postupka javne nabave ako je ocijenjeno da su poduzete mjere primjerene.

Gospodarski subjekt kojem je pravomoćnom presudom određena zabrana sudjelovanja u postupcima javne nabave ili postupcima davanja koncesija na određeno vrijeme nema pravo korištenja mogućnosti iz ove točke do isteka roka zabrane u državi u kojoj je presuda na snazi.

Razdoblje isključenja gospodarskog subjekta kod kojeg su ostvarene osnove za isključenje iz članka 251. stavka 1. ZJN 2016 iz postupka javne nabave je pet godina od dana pravomoćnosti presude, osim ako pravomoćnom presudom nije određeno drukčije.

IV. - KRITERIJI ZA ODABIR GOSPODARSKOG SUBJEKTA 
(UVJETI SPOSOBNOSTI)

21. Sposobnost za obavljanje profesionalne djelatnosti
21.1 Dokaz o upisu gospodarskog subjekta u sudski, obrtni, strukovni ili drugi odgovarajući registar u državi njegova poslovnog nastana

Način dokazivanja sposobnosti za obavljanje profesionalne djelatnosti iz točke 21.1.
- Za potrebu utvrđivanja navedenog kriterija za odabir gospodarskog subjekta, ponuditelj kao preliminarni dokaz ispunjava obrazac e-ESPD,  (Dio IV. Kriteriji za odabir, Odjeljak A: Sposobnost za obavljanje profesionalne djelatnosti: točka 1) za sve gospodarske subjekte u ponudi. 

Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u europskoj jedinstvenoj dokumentaciji o nabavi kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.

Ako se ne može obaviti provjera ili ishoditi potvrda sukladno gore navedenom stavku, Naručitelj može zahtijevati od gospodarskog subjekta da u primjerenom roku, ne kraćem od 5 dana, dostavi sve ili dio popratnih dokumenta ili dokaza.

Naručitelj će prije donošenja odluke u postupku javne nabave od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente. 
Sposobnost za obavljanje profesionalne djelatnosti gospodarskog subjekta iz poglavlja 21.1. dokazuje se:

•
izvatkom iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.
Ako se u državi poslovnog nastana gospodarskog subjekta ne izdaju takvi dokumenti ili ako ne obuhvaćaju sve okolnosti, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.
V. EUROPSKA JEDINSTVENA DOKUMENTACIJA O NABAVI 

(European Single Procurement Document – ESPD)
22. Pojam, oblik i dostava:

Gospodarski subjekt je obvezan u svojoj ponudi dostaviti Europsku jedinstvenu dokumentaciju o nabavi (European Single Procurement Document – ESPD) koja je ažurirana formalna izjava gospodarskog subjekta, a služi kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

- nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje)- točka 19. DoN.

- ispunjava traženi kriterij za odabir gospodarskog subjekta – točke 21. DoN.

- može dostaviti dokumente iz točaka 19.,20. i 21. 
Gospodarski subjekt dostavlja e-ESPD obrazac – elektronička verzija ESPD obrasca u .xml formatu, koji se nalazi na Elektroničkom oglasniku javne nabave Republike Hrvatske, zajedno sa ostalom dokumentacijom. Upute za e-ESPD obrazac ponuditelji mogu pronaći na internetskoj stranici: https://help.nn.hr/support/solutions/articles/12000043401--kreiranje-e-espd-odgovora-ponuditelji-natjecatelji

Gospodarski subjekt koji samostalno podnosi ponudu, nema podugovaratelja i ne oslanja se na sposobnost drugih gospodarskih subjekata, u ponudi dostavlja samo jedan ESPD obrazac.

U slučaju zajednice gospodarskih subjekata svi članovi zajednice gospodarskih subjekata obavezni su dostaviti zasebni ESPD obrazac.
Ako gospodarski subjekt za izvršenje dijela ugovora angažira jednog ili više podugovaratelja na čiju se sposobnost ne oslanja, obvezan je za svakog podugovaratelja u ponudi dostaviti zasebni ESPD kojim potvrđuje da svaki podugovaratelj nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje) sukladno točki 19.3. DoN.
Ako gospodarski subjekt podnosi ponudu za više grupa predmeta nabave, može ispuniti samo jedan e-ESPD, a prilikom ispunjavanja mora označiti za koje sve grupe prilaže e-ESPD.

U europskoj jedinstvenoj dokumentaciji o nabavi navode se izdavatelji popratnih dokumenata te ona sadržava izjavu da će gospodarski subjekt moći, na zahtjev i bez odgode, javnom naručitelju dostaviti te dokumente.
Ako javni naručitelj može dobiti popratne dokumente izravno, pristupanjem bazi podataka, gospodarski subjekt u europskoj jedinstvenoj dokumentaciji o nabavi navodi podatke koji su potrebni u tu svrhu, npr. internetska adresa baze podataka, svi identifikacijski podatci i izjava o pristanku, ako je potrebno.
Dodatne upute za popunjavanje e-ESPD obrasca
Naručitelj je na temelju podataka iz ove dokumentacije o nabavi kroz sustav EOJN kreirao elektroničku verziju ESPD obrasca u .xml. formatu - e-ESPD zahtjev u koji je upisao osnovne podatke i definirao tražene dokaze te je kreirani e-ESPD zahtjev (u.xml i .pdf formatu)  priložio ovoj dokumentaciji o nabavi.

Gospodarski subjekt obvezni su u e-ESPD obrascu ( u.xml formatu)  izraditi i dostaviti svoje odgovore sukladno definiranim zahtjevima naručitelja. 

Upute za preuzimanje e-ESPD zahtjeva te kreiranje e-ESPD odgovora

e-ESPD zahtjev naručitelja gospodarski subjekti preuzimaju u .xml formatu na popisu objava kao dio dokumentacije o nabavi te kroz platformu EOJN RH kreira odgovor.

Kreiranje e-ESPD odgovora u EOJN RH kroz modul ESPD:
U  izborniku "ESPD" odabire se "Moji ESPD"

te odabrati  polje „Novi ESPD odgovor“

Učitati preuzeti ESPD zahtjev u xml formatu.

Nakon učitavanja EOJN RH automatski ispisuje osnovne podatke o postupku, a gospodarski subjekt upisuje odgovore za tražene podatke koristeći navigaciju EOJN RH, („dalje“, „Spremi i dalje“ i „Natrag“). E-ESPD obrasca –odgovor generira se u pdf. i .xml formatu. 

e-ESPD odgovor  generira se u pdf. i .xml formatu te ga gospodarski subjekt preuzima u .zip datoteci na svoje računalo.

U trenutku predaje ponude elektroničke ponude gospodarski subjekt  prilaže generirani e-ESPD obrazac – odgovor  u .xml formatu. 

Osim popunjavanja e-ESPD obrasca kroz platformu EOJN RH, gospodarski subjekt može dostaviti e-ESPD obrazac ispunjen kroz servis za elektroničko popunjavanje ESPD-a (.xml format) Europske komisije koji je dostupan na internetskoj adresi:

https://ec.europa.eu/growth/tools-databases/espd/filter?lang=hr

Popunjeni e-ESPD obrazac ne mora biti potpisan niti ovjeren. 
U Dijelu II podatci pod A: Podaci o gospodarskom subjektu, Opće informacije, kod navođenja podataka o tome je li gospodarski subjekt mikropoduzeće, malo ili srednje poduzeće, podatak se unosi sukladno napomeni u obrascu i služi isključivo u statističke svrhe.

U dijelu II. podatci pod A: Podaci o gospodarskom subjektu, Oblik sudjelovanja, gospodarski subjekt popunjava u slučaju zajednice gospodarskih subjekata ili sudjelovanja trećih osoba te je potrebno napisati:
-  koji član zajednice gospodarskih subjekata je odgovoran za određene zadaće, odnosno za potpisivanje ugovora o javnoj nabavi

- koji član zajednice gospodarskih subjekata je zadužen za komunikaciju sa naručiteljem u smislu eventualnih zahtjeva za pojašnjenje ponude, upotpunjavanja ponude, prihvata ispravka računske pogreške, dostave popratnih ažuriranih dokumenata i sl. 

U Dijelu II. podaci pod B: Podaci o zastupnicima gospodarskog subjekta, ispunjavaju se isključivo ako gospodarski subjekt, koji dostavlja ESPD obrazac za potrebe konkretnog postupka nabave, ima osobu ovlaštenu za zastupanje različitu od osobe navedene u sudskom registru (npr. na temelju punomoći i sl.).

U Dijelu II. pod D: Podaci o podugovarateljima na čije se sposobnosti gospodarski subjekt ne oslanja, Podugovaranje, ponuditelji su dužni navesti podatke (naziv/tvrtku, sjedište/adresu i OIB) o podugovarateljima na čiju se sposobnost ne oslanjaju.

U Dijelu III. ponuditelji popunjavaju podatke pod A: Osnove povezane s kaznenim presudama i podatke pod B: Osnove povezane s plaćanjem poreza ili doprinosa za socijalno osiguranje.
U Dijelu IV., ponuditelj odnosno član zajednice gospodarskih subjekata dužan je ispuniti dio pod A: Sposobnost za obavljanje profesionalne djelatnosti.
23. Provjera:
Javni naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u europskoj jedinstvenoj dokumentaciji o nabavi kod nadležnog tijela za vođenje službene evidencije o tim podacima (npr. kaznena evidencija) sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na jeziku iz članka 280. stavka 2. ZJN 2016.
Ako se ne može obaviti provjera ili ishoditi potvrda iz prethodnog stavka, javni naručitelj može zahtijevati od gospodarskog subjekta da u primjerenom roku, ne kraćem od pet dana, dostavi sve ili dio popratnih dokumenata ili dokaza.

Javni naručitelj mora prije donošenja odluke u ovom postupku javne nabave od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od pet dana, dostavi ažurirane popratne dokumente u skladu s točkama 19. i 21. i točke 20. (ukoliko je primjenjivo) DoN, osim ako već posjeduje te dokumente.

Ažurirani popratni dokument je svaki dokument u kojem su sadržani podaci važeći, odgovaraju stvarnom činjeničnom stanju u trenutku dostave naručitelju te dokazuju ono što je gospodarski subjekt naveo u ESPD-u.

Smatra se da naručitelj posjeduje ažurirane popratne dokumente ako istima ima izravan pristup elektroničkim sredstvima komunikacije putem besplatne nacionalne baze podataka na hrvatskom jeziku ili putem EOJN RH.

Ako se pristup bazama podataka obavlja putem EOJN RH, isti generira izvještaj s podacima u vezi s ažuriranim popratnim dokumentima.

Ažurirane popratne dokumente natjecatelji ili ponuditelji mogu dostaviti u neovjerenoj preslici elektroničkim sredstvima komunikacije putem EOJN RH ili na drugi dokaziv način.

Neovjerenom preslikom smatra se i neovjerena preslika elektroničke isprave na papiru.

U svrhu dodatne provjere informacija Naručitelj može zatražiti dostavu ili stavljanje na uvid izvornika ili ovjerenih preslika jednog ili više traženih dokumenata.
Javni naručitelj može pozvati gospodarske subjekte da nadopune ili objasne dokumente zaprimljene sukladno točkama 19. do 21. DoN
Ako ponuditelj koji je podnio najpovoljniju ponudu ne dostavi ažurne popratne dokumente u ostavljenom roku ili njima ne dokaže da ispunjava uvjete iz , javni naručitelj obvezan je odbiti ponudu tog ponuditelja te postupiti sukladno članku 263. s točkama 19. do 21. stavku 1. ZJN 2016 u odnosu na ponuditelja koji je podnio sljedeću najpovoljniju ponudu ili poništiti postupak javne nabave, ako postoje razlozi za poništenje.

VI. PODATCI O PONUDI

24. Sadržaj i način izrade ponude:

Ponuda je izjava volje ponuditelja u pisanom obliku da će isporučiti robu, u skladu s uvjetima i zahtjevima iz DoN. 
Pri izradi ponude ponuditelj se mora pridržavati zahtjeva i uvjeta iz DoN te ne smije mijenjati ni nadopunjavati tekst DoN.
U roku za dostavu ponude ponuditelj može izmijeniti svoju ponudu ili od nje odustati.
Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude. Nakon isteka roka za dostavu ponuda, ponuda se ne smije mijenjati. 

Ponuda obvezuje ponuditelja do isteka roka valjanosti ponude, a na zahtjev javnog naručitelja ponuditelj može produžiti rok valjanosti svoje ponude.
PONUDA SADRŽI NAJMANJE:

1. popunjen ponudbeni list kreiran od strane EOJN RH (Uvez ponude)

2. kopiju jamstva za ozbiljnost ponude (izvornik jamstva se obvezno dostavlja odvojeno od elektroničke ponude), izuzev u slučaju novčanog pologa kada se prilaže potvrda o izvršenoj uplati na račun naručitelja,

3. Europska jedinstvena dokumentaciju o nabavi (e-ESPD), popunjen sukladno uputama u poglavlju V. ove DON

4. elementi vezani uz kriterije za odabir ekonomski najpovoljnije ponude:

-Izjava o udjelu električne energije dobivene iz obnovljivih izvora energije (Prilog 4. ove DoN)
5. popunjeni Troškovnik (Prilog 1. ove DoN)

Traženo jamstvo za ozbiljnost ponude koje u ovom trenutku nije moguće slati i primati kao elektronički dokument, zainteresirani gospodarski subjekt u roku za dostavu ponuda, dostavlja naručitelju u zatvorenoj poštanskoj omotnici na adresu za dostavu ponuda te takva omotnica sadrži sve tražene podatke, s dodatkom „dio/dijelovi ponude koji se dostavlja/ju odvojeno“.

25. Način dostave ponude:

Sukladno članku 68. stavku 2. ZJN 2016 u ovom postupku javne nabave obvezna je elektronička dostava ponuda.

Elektronička dostava ponuda provodi se putem Elektroničkog oglasnika javne nabave Republike Hrvatske, vezujući se na elektroničku obavijest o nadmetanju te na elektronički pristup dokumentaciji o nabavi. 

Naručitelj otklanja svaku odgovornost vezanu uz mogući neispravan rad Elektroničkog oglasnika javne nabave Republike Hrvatske (u nastavku: Oglasnik), zastoj u radu Oglasnika ili nemogućnost zainteresiranoga gospodarskog subjekta da ponudu u elektroničkom obliku dostavi u danome roku putem Oglasnika.
Detaljne upute vezane za elektroničku dostavu ponuda dostupne su na stranicama Elektroničkog oglasnika javne nabave, na adresi https://eojn.nn.hr/Oglasnik/.
Postupanje u slučaju nedostupnosti EOJN RH propisano je člancima 32.- 42. Pravilnika o dokumentaciji o nabavi te ponudi u postupcima javne nabave.

Ako tijekom razdoblja od četiri sata prije isteka roka za dostavu zbog tehničkih ili drugih razloga na strani EOJN RH isti nije dostupan, rok za dostavu ne teče dok traje nedostupnost, odnosno dok javni naručitelj produlji rok za dostavu sukladno članku 240. stavku 3. ZJN 2016.
Dijelovi ponude koji se ne mogu dostaviti putem Elektroničkog oglasnika javne nabave Republike Hrvatske, dostavljaju se u zatvorenoj omotnici na adresu:
Osječko-baranjska županija, Služba za javnu nabavu, Kapucinska 40/II, 31000 Osijek.
Na omotnici mora biti naznačeno:

- na prednjoj strani:  

 OSJEČKO-BARANJSKA ŽUPANIJA
SLUŽBA ZA JAVNU NABAVU

Kapucinska 40/II

31000 OSIJEK
Ev. br. nabave: NVV 8-18
Predmet nabave: Opskrba električno energijom

___________________________

dio/dijelovi ponude koji se dostavlja/ju odvojeno
››NE OTVARAJ‹‹

- na poleđini:
NAZIV I ADRESA PONUDITELJA/ZAJEDNICE GOSPODARSKIH SUBJEKATA
26. Varijante ponuda:

Varijante ponuda nisu dopuštene.
27. Način određivanja cijene ponude:
Cijena ponude je nepromjenjiva tijekom trajanja okvirnog sporazuma. U cijenu ponude bez poreza na dodanu vrijednost moraju biti uračunati svi troškovi i popusti, odnosno naknada za obnovljive izvore energije i visokoučinkovitu kogeneraciju, sukladno važećoj Odluci o naknadi za obnovljive izvore energije i visokoučinkovitu kogeneraciju i trošarine za neposlovnu uporabu električne energije sukladno važećem Zakonu o trošarinama koje su uređene pozitivnim propisima Republike Hrvatske.
Ponuditelj je dužan ponuditi, tj. upisati jediničnu cijenu i ukupnu cijenu (zaokružene na dvije decimale) za svaku stavku Troškovnika, te cijenu ponude bez poreza na dodanu vrijednost, iznos PDV-a i ukupan iznos ponude s PDV-om, na način kako je to određeno Troškovnikom.
Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu i troškovniku, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.
Jedinične cijene ne sadrže troškove korištenja mreže, koje korisniku električne energije na temelju Ugovora o korištenju mreže, zaračunava nadležni operator sustava.
28. Valuta ponude:
Cijena ponude izražava se u hrvatskim kunama.
29. Kriterij za odabir ponude:
Kriterij odabira ponude je ekonomski najpovoljnija ponuda (ENP).
Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

Povjerenstvo za provedbu postupka javne nabave će obaviti odabir najpovoljnijeg ponuditelja za cjelokupni predmet nabave. Izračunavanje i odabir najpovoljnije ponude izvršit će se vrednovanjem cijene ponude s PDV-om i trajanja jamstvenog roka prema jednadžbama i opisima u nastavku ovog poglavlja.
Kriteriji za odabir ponude i njihov relativni značaj su navedeni u tablici u nastavku:

	Kriterij
	Opis kriterija
	Maksimalni broj bodova po kriteriju

	A
	Cijena ponude sa PDV-om
	XA,max=80

	B
	Električna energija iz obnovljivih izvora energije
	XB,max=20

	UKUPNO:
	max. 100


30.1 Ocjenjivanje ponuda po kriteriju A
Ocjenjivanje ponuda prema cijeni ponude će se vršiti prema cijeni ponude sa PDV-om prema slijedećoj formuli:

gdje su:

· XA,max – težinski faktor za kriterij A (XA,max = 80) 

· Ti - cijena iz ponude u HRK sa PDV-om, zaokružena na dva decimalna mjesta,

· Tmin - najniža cijena u HRK sa PDV-om od svih ponuđenih, zaokružena na dva decimalna mjesta,

· A – ukupna ocjena ponude na temelju cijene ponude (kriterija A), zaokružena na dva decimalna mjesta.

Primjenom navedenog izraza, ponuditelj čija je cijena ponude sa PDV-om najniža, ostvarit će maksimalan broj bodova po kriteriju A, tj. maksimalno 80 bodova.
30.2 Ocjenjivanje ponuda po kriteriju B

Naručitelj kao drugi kriterij određuje visinu ponuđene količine električne energije iz obnovljivih izvora u postocima (%). 

Udio električne energije dobivene iz obnovljivih izvora mora minimalno iznositi 50%. Ponuda koja u usporedbi s ostalim ponudama nudi najviši udio obnovljivih izvora, dobiva najviše bodova (uzima se u obzir postotak električne energije ponuđen iz obnovljivih izvora).

Ocjenjivanje ponuda prema visini ponuđene količine električne energije iz obnovljivih izvora u postocima (%) će se vršiti prema prema slijedećoj formuli:

gdje su:

· XB,max – težinski faktor za kriterij B (XB,max = 20) 

· Zi –  ponuđeni % udjela obnovljivih izvora energije ponude za koju se računaju bodovi,

· Z50 – obveznih minimalnih 50% udjela obnovljivih izvora energije

· Zmax - % iz ponude s najvišim udjelom obnovljivih izvora energije,

· B – ukupna ocjena ponude na temelju cijene ponude (kriterija B), zaokružena na dva decimalna mjesta.

Ponuđeni udio električne energije (Zi) iz obnovljivih izvora energije ponuditelj upisuje kako je određeno obrascem Elektroničkog oglasnika.

Primjenom navedenog izraza, ponuditelj koji nudi najviši udio električne energije dobivene iz obnovljivih izvora, ostvarit će maksimalan broj bodova po kriteriju B, tj. maksimalno 20 bodova.
Ponuditelj uz Ponudu mora priložiti  Izjavu o udjelu električne energije dobivene iz obnovljivih izvora energije (prilog 4. ove DoN).
Ukoliko se ne dostavi tražena izjava o udjelu električne energije dobivene iz obnovljivih izvora energije ponuda neće biti odbijena, a ponuditelj će za ovaj kriterij ostvariti 0 bodova.
30.3 Ukupna ocjena ponude

Ukupna (ekonomska) ocjena ponude (C) će se računati kao zbroj ocjene ponude na temelju kriterija A i B (zaokruženo na dva decimalna mjesta) prema slijedećoj formuli:

gdje su:

· A - broj bodova ostvaren prema kriteriju A - cijena ponude u HRK sa PDV-om (zaokruženo na dva decimalna mjesta);

· B – broj bodova ostvaren prema kriteriju B – električna energija iz obnovljivih izvora energije;

· C – ukupna (ekonomska) ocjena ponude, zaokružena na dva decimalna mjesta

Ekonomski najpovoljnija ponuda je ona s najvećom ukupnom ocjenom ponude (C) zaokruženom na dva decimalna mjesta, tj. ponuda s najvećim zbrojem ocjena prema kriterijima A i B.

30. Rok valjanosti ponude:

Rok valjanosti ponude je do 28. veljače 2019. godine.
Ako tijekom postupka javne nabave istekne rok valjanosti ponude i jamstva za ozbiljnost ponude, javni naručitelj obvezan je prije odabira zatražiti produženje roka valjanosti ponude i jamstva od ponuditelja koji je podnio najpovoljniju ponudu u primjerenom roku ne kraćem od pet dana.
31. Ponuda dostavljena elektroničkim sredstvom komunikacije putem EOJN RH:
Smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te naručitelj ne smije odbiti takvu ponudu samo zbog toga razloga.

VII. OSTALE ODREDBE

32. Odredbe koje se odnose na zajednicu gospodarskih subjekata:
Zajednica gospodarskih subjekata (fizičke ili pravne osobe, uključujući podružnice, ili javna tijela ili zajednice tih osoba ili tijela) je svako privremeno udruživanje gospodarskih subjekata koje na tržištu nudi izvođenje radova ili posla, isporuku robe ili pružanje usluga.
Ponuda zajednice gospodarskih subjekata mora sadržavati podatke o svakom članu zajednice gospodarskih subjekata, kako je određeno obrascem Elektroničkog oglasnika javne nabave, uz obveznu naznaku člana zajednice gospodarskih subjekata koji je ovlašten za komunikaciju s naručiteljem. 

Naručitelj neposredno plaća svakom članu zajednice gospodarskih subjekata za onaj dio ugovora o javnoj nabavi koji je on izvršio, ako zajednica gospodarskih subjekata ne odredi drugačije. 
U ponudi zajednice gospodarskih subjekata mora biti navedeno koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice gospodarskih subjekata.
U slučaju zajednice gospodarskih subjekata svi članovi zajednice gospodarskih subjekata moraju dostaviti zaseban eESPD i pojedinačno dokazati nepostojanje okolnosti iz točke 19 DoN.
U slučaju zajednice gospodarskih subjekata u eESPD obrascu potrebno je ispuniti Dio II.: Podaci o gospodarskom subjektu, A: Podaci o gospodarskom subjektu, odlomak OBLIK SUDJELOVANJA, u kojem mora biti napisano:
-  koji član zajednice gospodarskih subjekata je odgovoran za određene zadaće, odnosno za potpisivanje ugovora o javnoj nabavi

- koji član zajednice gospodarskih subjekata je zadužen za komunikaciju sa naručiteljem u smislu eventualnih zahtjeva za pojašnjenje ponude, upotpunjavanja ponude, prihvata ispravka računske pogreške, dostave popratnih ažuriranih dokumenata i sl. 
33. Odredbe koje se odnose na podugovaratelje:
Gospodarski subjekt koji namjerava dati dio ugovora o javnoj nabavi u podugovor obvezan je u ponudi:
- navesti koji dio ugovora namjerava dati u podugovor (predmet ili količina, vrijednost ili postotni udio)
- navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)
- dostaviti europsku jedinstvenu dokumentaciju o nabavi za podugovaratelja

Sudjelovanje podugovaratelja ne utječe na odgovornost ugovaratelja za izvršenje ugovora o javnoj nabavi.

Ugovaratelj može tijekom izvršenja ugovora o javnoj nabavi od javnog naručitelja zahtijevati:

- promjenu podugovaratelja za onaj dio ugovora o javnoj nabavi koji je prethodno dao u podugovor
- uvođenje jednog ili više novih podugovaratelja čiji ukupni udio ne smije prijeći 30 % vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili nije

- preuzimanje izvršenja dijela ugovora o javnoj nabavi koji je prethodno dao u podugovor.

Uz navedene zahtjeve iz ove podtočke, ugovaratelj javnom naručitelju dostavlja podatke i dokumente sukladno odlomku 1. ove točke za novog podugovaratelja.

Sukladno članku 221. stavak 1. ZJN 2016 podugovaratelj mora dokazati nepostojanje okolnosti iz podtočke 19.3. DoN.
Javni naručitelj ne smije odobriti zahtjev ugovaratelja za promjenu ili uvođenje novog podugovaratelja te preuzimanje dijela ugovora:

- u slučaju promjene ili uvođenja novog podugovaratelja, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje

- u slučaju preuzimanje dijela ugovora, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.
Podatci o imenovanim podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja) i dijelovi ugovora koje će oni izvršavati (predmet ili količina, vrijednost ili postotni udio) su obvezni sastojci ugovora o javnoj nabavi.
Javni naručitelj je obvezan neposredno plaćati podugovarateljima, u slučaju kada se dio ugovora daje u podugovor. Ugovaratelj mora svom računu priložiti račune svojih podugovaratelja koje je prethodno potvrdio.
U slučaju angažiranja podugovaratelja na koje se gospodarski subjekt ne oslanja, u ESPD obrascu, Dio II.: Podaci o gospodarskom subjektu, D: Podaci o podugovarateljima na čije se sposobnosti gospodarski subjekt ne oslanja, gospodarski subjekt odgovara sa da i navodi predložene podugovaratelje.
34. Jamstva
34.1. Jamstvo za ozbiljnost ponude:
Ponuditelj je obvezan u ponudi priložiti jamstvo za ozbiljnost ponude u obliku zadužnice ili bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice i Pravilnikom o obliku i sadržaju zadužnice, bez uvećanja, sa zakonskim zateznim kamatama po stopi određenoj sukladno odredbi članka 29., stavka 2. Zakona o obveznim odnosima  u  iznosu 200.000,00 kuna.
Jamstvo za ozbiljnost ponude će se naplatiti u slučaju odustajanja ponuditelja od svoje ponude u roku njezine valjanosti, nedostavljanja ažuriranih popratnih dokumenata sukladno članku 263. ZJN 2016, neprihvaćanja ispravka računske greške, odbijanja potpisivanja ugovora i nedostavljanja jamstva za uredno ispunjenje ugovora. 

Rok valjanosti jamstva za ozbiljnost ponude mora biti sukladno roku valjanosti ponude, a gospodarski subjekt može dostaviti i jamstvo koje je duže od roka valjanosti ponude.

Ako istekne rok valjanosti ponude, naručitelj će tražiti od ponuditelja produženje roka valjanosti ponude i jamstva za ozbiljnost ponude sukladno tom produženom roku. 

Jamstvo za ozbiljnost ponude dostavlja se u izvorniku. Izvornik ne smije biti ni na koji način oštećen (bušenjem, klamanjem i sl.). 

Izvornik jamstva za ozbiljnost ponude dostavlja se odvojeno od elektroničke dostave ponude, u papirnatom obliku, poštom ili dostavom u zatvorenoj omotnici na kojoj su navedeni podaci sukladno točki 25. Dokumentacije. 

Javni naručitelj obvezan je vratiti ponuditeljima jamstvo za ozbiljnost ponude u roku od deset dana od dana potpisivanja ugovora, odnosno dostave jamstva za uredno ispunjenje ugovora.

34.2. Jamstvo za uredno ispunjenje ugovora, za slučaj povrede ugovornih obveza:

Okvirni sporazum s jednim gospodarskim subjektom u ovom postupku javne nabave obvezuje na sklapanje ugovora o javnoj nabavi. 

Odabrani ponuditelj s kojim će biti zaključen Okvirni sporazum obvezan je prilikom sklapanja istog dostaviti jamstvo za uredno ispunjenje Okvirnog sporazuma, u obliku zadužnice ili bjanko zadužnice za slučaj neizvršavanja Okvirnog sporazuma, odnosno u slučaju odbijanja zaključivanja pojedinačnih ugovora na temelju Okvirnog sporazuma od strane odabranog ponuditelja, odnosno u slučaju neurednog ispunjenja ugovora sklopljenih temeljem Okvirnog sporazuma. 
Zadužnicu ili bjanko zadužnicu će odabrani ponuditelj dostaviti potvrđenu od strane javnog bilježnika i popunjenu sukladno Pravilniku o obliku i sadržaju zadužnice  ili Pravilniku o obliku i sadržaju bjanko zadužnice u visini 10% (deset posto) od ukupne vrijednosti Okvirnog sporazuma bez PDV-a, bez uvećanja, sa zakonskim zateznim kamatama po stopi određenoj sukladno članku 29. stavku 2. Zakona o obveznim odnosima.
Zadužnica / bjanko zadužnica kao jamstvo za uredno ispunjenje Okvirnog sporazuma predaje se prilikom potpisa Okvirnog sporazuma, odnosno najkasnije u roku od deset (10) dana od dana potpisa Okvirnog sporazuma, na adresu naručitelja: Osječko-baranjska županija, Služba za javnu nabavu, Kapucinska 40/II, 31000 Osijek.

Ako jamstvo za uredno ispunjenje Okvirnog sporazuma ne bude naplaćeno, naručitelj će ga nakon isteka Okvirnog sporazuma te ugovora koji se sklapaju temeljem Okvirnog sporazuma vratiti odabranom ponuditelju. 

34.3. Napomena

Sukladno članku 214. stavku 4. Zakona o javnoj nabavi, neovisno o sredstvima jamstva iz ove točke koje je javni naručitelj odredio, ponuditelj može dati novčani polog u traženom iznosu. 

U slučaju zajednice ponuditelja, naručitelj će prihvatiti novčani polog bilo kojega člana zajednice ponuditelja.

Također, naručitelj će prihvatiti uplatu novčanog pologa koji može glasiti na sve članove zajednice, a ne samo na jednog člana te uplata tada mora sadržavati navod o tome da je riječ o zajednici ponuditelja ili da svaki član zajednice ponuditelja izvrši uplatu za svoj dio garancije.
Novčani polog može se uplatiti na: 

IBAN:HR2423600001800014000
MB:   02759489
OIB:  10383308860
RKP: 33626
Banka: Zagrebačka banka d.d. Zagreb
Korporativni centar Osijek
Ribarska 4, 31 000 Osijek
Model: HR68

Poziv na broj: 7307-OIB uplatitelja

35. Datum, vrijeme i mjesto dostave jamstva i javnog otvaranja ponuda:
Ponuditelji su dužni ponude dostaviti predajom u Elektronički oglasnik javne nabave, a dijelove ponude koji se dostavljaju odvojeno predati sukladno točki 25. DoN zaključno sa 30. studenim 2018. godine do 10:00 sati.
Javno otvaranje ponuda održat će se 30. studenog 2018. godine u 10:00 sati u prostorijama Službe za javnu nabavu, Kapucinska 40/II, Osijek.  

Javnom otvaranju ponuda smiju prisustvovati ovlašteni predstavnici ponuditelja i druge osobe.

Pravo aktivnog sudjelovanja na javnom otvaranju ponuda imaju samo članovi stručnog povjerenstva za javnu nabavu  i ovlašteni predstavnici ponuditelja.

Ovlašteni predstavnici ponuditelja moraju svoje pisano ovlaštenje (Prilog 2. DoN) predati članovima Stručnog povjerenstva za javnu nabavu neposredno prije javnog otvaranja ponuda.
36. Dokumenti koji će se nakon završetka postupka javne nabave vratiti ponuditeljima:
Javni naručitelj će vratiti svim garantima jamstvo za ozbiljnost ponude, odnosno izvršiti povrat novčanog pologa u roku od deset dana od dana dostave jamstva za uredno ispunjenje ugovora.
37. Prijedlog okvirnog sporazuma o javnoj nabavi 
Prijedlog okvirnog sporazuma je sastavni dio dokumentacije o nabavi (Prilog 5.) 

Nakon proteka roka mirovanja naručitelj će pozvati odabranog ponuditelja da potpiše Okvirni sporazum ili mu isti proslijediti na potpis, ovisno o dogovoru. Ugovorne strane su dužne potpisati Okvirni sporazum u roku od 30 (trideset) dana od dana izvršnosti odluke o odabiru. U slučaju da odabrani ponuditelj ne ispuni navedenu obvezu, naručitelj će smatrati kako je ponuditelj odbio potpisati Okvirni sporazum i naplatiti jamstvo za ozbiljnost ponude temeljem članka 214. stavka 1. točke 1. ZJN 2016.
38. Rok za donošenje odluke o odabiru:
Rok za donošenje odluke o odabiru ili odluke o poništenju postupka javne nabave iznosi najduže 60 dana od isteka roka za dostavu ponuda.

Odluku o odabiru ili odluku o poništenju naručitelj će bez odgode dostaviti svakom ponuditelju.

Dostava odluke o odabiru ili odluke o poništenju postupka javne nabave smatra se obavljenom istekom dana objave u Elektroničkom oglasniku javne nabave.
39. Rok, način i uvjeti plaćanja:
Ponuditelj će naručitelju obračunavati električnu energiju za obračunsko razdoblje koje iznosi 30 +/-3 dana, a na temelju stvarne potrošnje električne energije.

Ponuditelj će račune koji glase na Osječko-baranjsku županiju dostaviti  Službi za zajedničke poslove Osječko-baranjske županije na adresu: Županijska 4, Osijek. 

Račune koji glase na osnovne i srednje škole će dostaviti svakoj školi, a sveukupnu rekapitulaciju istih dostaviti će  Upravnom odjelu za prosvjetu, kulturu, šport i tehnički kulturu Osječko-baranjske županije na adresu: Županijska 4, Osijek. 

Račune koji glase na domove za starije i nemoćne račune dostaviti će svakom domu, a sveukupnu rekapitulaciju istih dostaviti će Upravnom odjelu za zdravstvo i socijalnu skrb Osječko-baranjske županije na adresu: Kapucinska 40, Osijek.
Svaki pojedinačni Korisnik će isporučenu električnu energiju platiti temeljem ispostavljenih računa u roku 15 (petnaest) dana od dana zaprimanja istog na IBAN odabranog ponuditelja.

Odabrani ponuditelj ne može tražiti predujam niti sredstva osiguranja plaćanja. 

Na zakašnjele uplate odabrani ponuditelj ima pravo korisniku obračunati zakonsku zateznu kamatu od dana dospijeća do dana plaćanja računa. U slučaju slanja opomena odabrani ponuditelj nema pravo na naplatu troškova opomena.

40. Uvjeti i zahtjevi koji moraju biti ispunjeni sukladno posebnim propisima ili stručnim pravilima:
40.1. Dozvola Hrvatske energetske regulatorne agencije (HERA) za obavljanje djelatnosti opskrbe električnom energijom, koja se izdaje sukladno članku 16. stavak 1. i 2. Zakona o energiji.
40.2. Sklopljen sporazum kojim se reguliraju prava i obveze između ponuditelja (opskrbljivača) i Operatora tržišta, sukladno članku 19. Pravila organiziranja tržišta električne energije. 
U svrhu dokazivanja ispunjenja uvjeta propisanih posebnim zakonom iz ove točke  odabrani ponuditelj je dužan na pisani zahtjev  dostaviti naručitelju presliku potrebnog dokumenta najkasnije do potpisivanja okvirnog sporazuma. 
41. Rokovi  za izjavljivanje žalbe te naziv i adresa žalbenog tijela

Pravo na žalbu ima svaki gospodarski subjekt koji ima ili je imao pravni interes za dobivanje ugovora o javnoj nabavi i koji je pretrpio ili bi mogao pretrpjeti štetu od navodnoga kršenja subjektivnih prava.

Pravo na žalbu ima i središnje tijelo državne uprave nadležno za politiku javne nabave i nadležno državno odvjetništvo. 

Žalba se izjavljuje Državnoj komisiji za kontrolu postupaka javne nabave, Koturaška cesta 43/IV, 10000 Zagreb, u pisanom obliku ili putem EOJN RH. 

Žalba se dostavlja neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH (putem sustava e-Žalba).

Žalitelj je obvezan primjerak žalbe dostaviti naručitelju u roku za žalbu.

Žalba koja nije dostavljena naručitelju u roku žalbe smatra se nepravodobnom.

Kad je žalba upućena putem ovlaštenog davatelja poštanskih usluga, dan predaje ovlaštenom davatelju poštanskih usluga smatra se danom predaje Državnoj komisiji, odnosno naručitelju.

U slučaju e-Žalbe, smatra se da je dostava Državnoj komisiji, odnosno stranci žalbenog postupka obavljena na dan kada je žalba zaprimljena na poslužitelju EOJN RH.
Žalba se izjavljuje u roku od deset dana, i to od dana:

1. objave poziva na nadmetanje, u odnosu na sadržaj poziva ili dokumentacije o nabavi

2. objave obavijesti o ispravku, u odnosu na sadržaj ispravka

3. objave izmjene dokumentacije o nabavi, u odnosu na sadržaj izmjene dokumentacije

4. otvaranja ponuda u odnosu na propuštanje naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda

5. primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

Žalitelj koji je propustio izjaviti žalbu u određenoj fazi otvorenog postupka javne nabave sukladno prednje navedenom, nema pravo na žalbu u kasnijoj fazi postupka za prethodnu fazu. 

Žalba obvezno sadržava podatke navedene u članku 420., stavku 1. ZJN 2016.

42. Drugi podaci koje naručitelj smatra potrebnima:
42.1. Izmjena i/ili dopuna DoN:
Javni naručitelj može izmijeniti ili dopuniti DoN do isteka roka za dostavu ponuda.
Gospodarski subjekt može zahtijevati dodatne informacije, objašnjenja ili izmjene u vezi s DoN tijekom roka za dostavu ponuda.

Zahtjev je pravodoban ako je dostavljen najkasnije tijekom osmog dana prije roka određenog za dostavu ponuda

Pod uvjetom da je zahtjev dostavljen pravodobno, javni naručitelj obvezan je odgovor, dodatne informacije i objašnjenja bez odgode, a najkasnije tijekom šestog dana prije roka određenog za dostavu ponuda staviti na raspolaganje na isti način i na istim internetskim stranicama kao i osnovnu dokumentaciju, bez navođenja podataka o podnositelju zahtjeva.

Javni naručitelj obvezan je produžiti rok za dostavu ponuda u sljedećim slučajevima:

- ako dodatne informacije, objašnjenja ili izmjene u vezi s DoN, iako pravodobno zatražene od strane gospodarskog subjekta, nisu stavljene na raspolaganje najkasnije tijekom šestog dana prije roka određenog za dostavu

- ako je DoN značajno izmijenjena

- ako EOJN RH nije bio dostupan u slučaju iz članka 239.  ZJN 2016.

U slučajevima iz alineje 1. i 2. ove točke, javni naručitelj produljuje rok za dostavu razmjerno važnosti dodatne informacije, objašnjenja ili izmjene, a najmanje za deset dana od dana slanja ispravka poziva na nadmetanje.

U slučaju iz alineje 3. ove točke, javni naručitelj produljuje rok za dostavu za najmanje četiri dana od dana slanja ispravka poziva na nadmetanje.

Javni naručitelj nije obvezan produljiti rok za dostavu ako dodatne informacije, objašnjenja ili izmjene nisu bile pravodobno zatražene ili ako je njihova važnost zanemariva za pripremu i dostavu prilagođenih ponuda.

Javni naručitelj obvezan je o svakom produženju roka obavijestiti sve gospodarske subjekte na dokaziv način.

42.2. Dopune, pojašnjenja i nužne informacije sukladno članku 293. ZJN 2016
Sukladno članku 293. Zakona o javnoj nabavi, ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, javni naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku ne kraćem od 5 (pet) dana. 

Takvo postupanje ne smije dovesti do pregovaranja u vezi s kriterijem za odabir ponude ili ponuđenim predmetom nabave. 

Naručitelj će dopunjavanje, pojašnjenje i/ili upotpunjavanje ponude zatražiti putem sustava EOJN RH modul Pojašnjenja/upotpunjavanje elektronički dostavljenih ponuda.
Ponudbeni list, troškovnik i jamstvo za ozbiljnost ponude ne smatraju se određenim dokumentima koji nedostaju u smislu članka 293. ZJN 2016 te naručitelj ne smije zatražiti ponuditelja da iste dostavi tijekom pregleda i ocjene ponuda.
43. Tajnost podataka:  
Temeljem članka 52. stavka 1. ZJN 2016 gospodarski subjekt u postupku javne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponude.

Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima.

Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

Naručitelj ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

VIII. PRILOZI
PRILOG 1. – TROŠKOVNIK
Troškovnik  sa popisom OMM i adresama ustanova dostupan je preuzimanje putem Elektroničkog oglasnika javne nabave u .xls formatu zajedno s DoN.
PRILOG 2. – OVLAŠTENJE
Ovlast za zastupanje i sudjelovanje u postupku javnog otvaranja ponuda

PRILOG 3 . – e-ESPD
e-ESPD obrazac je Prilog 3. DoN u .xml formatu i dostupan je za preuzimanje putem Elektroničkog oglasnika javne nabave zajedno s DoN.

PRILOG 2.- OVLAŠTENJE ZA ZASTUPANJE
(Memorandum ponuditelja) 

OSJEČKO- BARANJSKA ŽUPANIJA

PREDMET: Ovlast za zastupanje i sudjelovanje u postupku javnog otvaranja ponuda

Ovime ovlašćujemo svog predstavnika __________________________________________









(ime i prezime)

rođenog ______________________ u ____________________________ na radnom mjestu

(nadnevak rođenja)


(mjesto rođenja)

_____________________________________ da nas zastupa i sudjeluje u postupku javnog

(naziv radnog mjesta)

otvaranja ponuda u otvorenom postupku javne nabave velike vrijednosti opskrbe električnom energijom, koje će se održati ___________________ 2018. godine u 10:00 sati u prostorijama Službe za javnu nabavu, Kapucinska 40/II, Osijek.
U _____________, _________ 2018. godine.

ZA PONUDITELJA:
M.P.
_____________________________________

(ime, prezime i potpis ovlaštene osobe)

Napomena: Ovlaštenje se predaje ovlaštenim predstavnicima NARUČITELJA prije početka javnog otvaranja ponuda.
PRILOG 4. IZJAVA O UDJELU ELEKTRIČNE ENERGIJE DOBIVENE IZ OBNOVLJIVIH IZVORA ENERGIJE
IZJAVA O UDJELU ELEKTRIČNE ENERGIJE DOBIVENE
 IZ OBNOVLJIVIH IZVORA ENERGIJE

(KRITERIJ ENP)
Kojom ja ______________________________kao ovlaštena osoba za zastupanje 

gospodarskog subjekta (ponuditelj)______________________________izjavljujem

da ponuđena električna energija sadržava______% električne energije iz obnovljivih izvora.
Udio električne energije dobivene iz obnovljivih izvora energije mora minimalno iznositi 50%, sukladno Dokumentaciji o nabavi u postupku javne nabave: Opskrba električnom energijom, evidencijski broj nabave NVV 8/18.
U ________________, __________ 2018. godine. 

Potpis i pečat

____________________________

PRILOG 5. – PRIJEDLOG OKVIRNOG SPORAZUMA
OSJEČKO-BARANJSKA ŽUPANIJA, Osijek, Trg Ante Starčevića 2, OIB 10383308860 koju zastupa župan Ivan Anušić(u daljnjem tekstu : SREDIŠNJE TIJELO)
i

________________________________________________, OIB ________________ 

koga zastupa __________________________________ (u nastavku teksta: ISPORUČITELJ), 

zaključili su 

OKVIRNI  SPORAZUM 

 ZA  OPSKRBU ELEKTRIČNOM ENERGIJOM
Broj: NVV 8-18
I. 
PREDMET OKVIRNOG SPORAZUMA
Članak 1.

Predmet ovoga Okvirnog sporazuma je opskrba električnom energijom s ISPORUČITELJEM prema predviđenim (okvirnim) količinama, sukladno tehničkim specifikacijama i troškovniku ISPORUČITELJA.
Na temelju provedenog otvorenog postupka zajedničke javne nabave velike vrijednosti opskrbe električnom energijom koji se vodi pod evidencijskim brojem NVV 8-18, SREDIŠNJE TIJELO je Odlukom o odabiru (KLASA: ____________, URBROJ: ______________ od______________ godine) odabrao ponudu ISPORUČITELJA oznake _________________________ od ________ 2018. godine sukladno uvjetima i zahtjevima iz dokumentacije o nabavi s namjerom sklapanja okvirnog sporazuma u kojem su određeni svi uvjeti za sklapanje ugovora s jednim gospodarskim subjektom za razdoblje od 2 (dvije) godine.
Predmet ovoga Okvirnog sporazuma je utvrđivanje uvjeta za pružanje opskrbe električnom energijom.

SREDIŠNJE TIJELO  je provelo predmetni postupak zajedničke javne nabave i sklapa ovaj Okvirni sporazum za vlastite potrebe i potrebe ustanova (u daljnjem tekstu: korisnika) temeljem njihovih pisanih ovlasti čiji je popis sastavni dio troškovnika.
Stvarno nabavljena količina na temelju ovoga Okvirnog sporazuma može biti veća ili manja od predviđene (okvirne) količine, i ovisna je o potrebama SREDIŠNJEG TIJELA i korisnika za koje se postupak proveo.

II. CIJENA 

Članak 2.

Cijena ponude ISPORUČITELJA robe iz članka 1. ovoga Okvirnog sporazuma je:

              

       

 kuna

                       PDV 25%    

 kuna

                       Ukupno:      

 kuna

(slovima: 






)

Ukupna plaćanja bez PDV-a ne smiju preći procijenjenu vrijednosti nabave od 8.000.000,00 kuna.

III. ROK

Članak 3.

Ovaj Okvirni sporazum sklapa se za razdoblje od dvije godine s početkom primjene od 1. veljače 2019. godine.
IV. UVJETI PROVEDBE OKVIRNOG SPORAZUMA 
Članak 4.

Nakon sklapanja Okvirnog sporazuma korisnici će pojedinačno za opskrbu električnom energijom sklopiti ugovor na dvije godine temeljem uvjeta ovog Okvirnog sporazuma i financijske ponude koja je dostavljena sukladno zahtjevima navedenima u dokumentaciji o nabavi u postupku javne nabave za sklapanje ovoga Okvirnog sporazuma.

Jedan primjerak zaključenog ugovora korisnici su dužni dostaviti SREDIŠNJEM TIJELU.
Članak 5.

Jedinične cijene i ukupna cijena električne energije za sklopljene ugovore moraju biti istovjetne jediničnoj i ukupnoj cijeni iz Troškovnika iz ponude ISPORUČITELJA iz članka 1. stavka 1. ovoga Okvirnog sporazuma. 
Cijena električne energije je nepromjenjiva za vrijeme trajanja ovog Okvirnog sporazuma i pojedinačnih ugovora sklopljenih na temelju ovog Okvirnog sporazuma.
Broj korisnika se može povećavati u vremenu na koji je sklopljen ovaj Okvirni sporazum prema stvarnim potrebama pojedinačnih korisnika.
ISPORUČITELJ se obvezuje na kvalitetu isporuke sukladno pravilima struke, a ugovore o javnoj nabavi izvršavati savjesno i odgovorno, na način određen ovim Okvirnim sporazumom s pažnjom dobrog gospodarstvenika.
Opskrba počinje danom valjanog uključenja obračunskog mjernog mjesta u bilančnu grupu ISPORUČITELJA od strane nadležnog operatora sustava.

ISPORUČITELJ je dužan nakon isteka prve i druge godine trajanja Okvirnog sporazuma, odnosno nakon izvršenja svih ugovora zaključenih temeljem Okvirnog sporazuma SREDIŠNJEM TIJELU dostaviti potvrdu iz Registra jamstava podrijetla električne energije hrvatske domene (koji se vodi pri Hrvatskom operatoru tržišta energije d.o.o.- HROTE), iz koje je razvidno da je električna energija iz obnovljivih izvora isporučena korisnicima u količini (udjelu) navedenom u Izjavi o udjelu električne energije dobivene iz obnovljivih izvora energije predanoj u ponudi.
V. 
MJESTA I UVJETI OPSKRBE

Članak 6.

Mjesta opskrbe električnom energijom odnosno  obračunska mjerna mjesta navedena su u troškovniku i čine sastavni dio Okvirnog sporazuma. 

Mjesta opskrbe električnom energijom odnosno  obračunska mjerna mjesta podložna su promjenama tijekom važenja Okvirnog sporazuma zbog preseljenja na nove lokacije, otvaranja ili zatvaranja ustanova ili ispostava. Točan broj mjesta, kao i točna mjesta opskrbe električnom energijom utvrditi će se prilikom sklapanja ugovora o javnoj nabavi. 
Uključivanje novih mjernih mjesta, promjena korisnika ili isključivanje mjernih mjesta definirat će se u ugovoru i vršit će se sukladno Općim uvjetima za korištenje mreže i opskrbu električnom energijom. U slučaju bilo kakve promjene korisnici će do 25. u mjesecu u kojem je nastala promjena obavijestiti odabranog ISPORUČITELJA i SREDIŠNJE TIJELO.

O svim ostalim izmjenama ISPORUČITELJ je dužan obavijestiti SREDIŠNJE TIJELO početkom sljedećeg mjeseca nakon mjeseca u kojem je nastala promjena.
VI. NAČIN PLAĆANJA I DOSTAVA RAČUNA

Članak 7.


ISPORUČITELJ će SREDIŠNJEM TIJELU obračunavati električnu energiju za obračunsko razdoblje koje iznosi 30 +/-3 dana, a na temelju stvarne potrošnje električne energije.


ISPORUČITELJ će račune koji glase na SREDIŠNJE TIJELO dostaviti Službi za zajedničke poslove Osječko-baranjske županije na adresu: Županijska 4, Osijek. 


Račune koji glase na korisnike (osnovne i srednje škole) ISPORUČITELJ će dostaviti svakom korisniku, a sveukupnu rekapitulaciju istih dostaviti će Upravnom odjelu za prosvjetu, kulturu, šport i tehnički kulturu Osječko-baranjske županije na adresu: Županijska 4, Osijek. 


Račune koji glase na korisnike (domove za starije i nemoćne dostaviti) ISPORUČITELJ će svakom korisniku, a sveukupnu rekapitulaciju istih dostaviti će Upravnom odjelu za zdravstvo i socijalnu skrb Osječko-baranjske županije na adresu Kapucinska 40, Osijek.


SREDIŠNJE TIJELO i svaki korisnik će isporučenu električnu energiju platiti temeljem ispostavljenih računa u roku 15 (petnaest) dana od dana zaprimanja računa na IBAN odabranog ponuditelja.

Na zakašnjele uplate ISPORUČITELJ  ima pravo SREDIŠNJEM TIJELU i korisnicima obračunati zakonsku zateznu kamatu od dana dospijeća do dana plaćanja računa. 


U slučaju slanja opomena ISPORUČITELJ nema pravo na naplatu troškova opomena.
VII. ZAJEDNICA GOSPODARSKIH SUBJEKATA

Članak 8.

Sukladno ponudi iz članka 1. ovoga Okvirnog sporazuma, ugovorne  strane utvrđuju člana/ove zajednice gospodarskih subjekata i dio isporuke koje će isti isporučiti kako slijedi:

-

-

SREDIŠNJE TIJELO se obvezuje isplatiti cijenu robe iz prethodnog stavka na način utvrđen člankom 7. ovoga Okvirnog sporazuma, na IBAN članova zajednice gospodarskih subjekata.
VIII. PODISPORUČITELJI

Članak 9.

Sukladno članku 222. ZJN 2016. i ponudi iz članka 1. ovoga Okvirnog sporazuma , ugovorne strane utvrđuju podisporučitelja/e i dio isporuke koje će isti isporučiti, kako slijedi:

-

-

Podisporučitelj ispostavlja račune ISPORUČITELJU do gore navedenog iznosa bez PDV-a. ISPORUČITELJ ispostavlja račune SREDIŠNJEM TIJELU, kojima prilaže i račune podisporučitelja.

SREDIŠNJE TIJELO se obvezuje direktno isplatiti cijenu robe podisporučitelju na način utvrđen člankom 7. ovoga Okvirnog sporazuma , na IBAN podisporučitelja.

Sudjelovanje podisporučitelja ne utječe na odgovornost ISPORUČITELJA za izvršenje ovog Okvirnog sporazuma.

IX. PREDSTAVNIK SREDIŠNJEG TIJELA
Članak 10.

Osobu SREDIŠNJEG TIJELA zaduženu za praćenje realizacije ovoga Okvirnog sporazuma određuje pročelnik Službe za zajedničke poslove Osječko-baranjske županije.
X. JAMSTVO ZA UREDNO ISPUNJENJE OKVIRNOG SPORAZUMA
Članak 11.

ISPORUČITELJ je dužan prilikom sklapanja okvirnog sporazuma ,odnosno najkasnije u roku deset dana od dana potpisa Okvirnog sporazuma SREDIŠNJEM TIJELU predati jamstvo za uredno ispunjenje okvirnog sporazuma u obliku zadužnice ili bjanko zadužnice na kojoj je kao korisnik naznačena Osječko-baranjska županija.
Zadužnicu ili bjanko zadužnicu će odabrani ponuditelj dostaviti potvrđenu od strane javnog bilježnika i popunjenu sukladno Pravilniku o obliku i sadržaju zadužnice  ili Pravilniku o obliku i sadržaju bjanko zadužnice  u visini 10% (deset posto) od ukupne vrijednosti Okvirnog sporazuma bez PDV-a, bez uvećanja, sa zakonskim zateznim kamatama po stopi određenoj sukladno članku 29. stavku 2. Zakona o obveznim odnosima.
Sukladno članku 214. stavku 4. Zakona o javnoj nabavi umjesto zadužnice ili bjanko zadužnice  ISPORUČITELJ može dati novčani polog u traženom iznosu.

Jamstvo za uredno ispunjenje Okvirnog sporazuma naplatit će se u slučaju povrede obveza utvrđenih Okvirnim sporazumom.

Ukoliko nije naplaćeno, jamstvo će se vratit ISPORUČITELJU  po isteku valjanosti.

XI. RASKID OKVIRNOG SPORAZUMA
Članak 12.

U slučaju nepoštivanja obveza utvrđenih ovim Okvirnim sporazumom od strane ISPORUČITELJA, SREDIŠNJE TIJELO će pisanom reklamacijom obavijestiti ISPORUČITELJA o povredi Okvirnog sporazuma i odrediti rok od pet dana da ispravi povredu. U slučaju da ISPORUČITELJ ne ispravi povredu, sporazumne strane su suglasne da nastupa raskidni uvjet i da učinci pojedinačnih ugovora i ovoga Okvirnog sporazuma prestaju. 

U slučaju da se povrede obveza ponavljaju, bez obzira što ISPORUČITELJ ispravi povrede, sporazumne strane su suglasne da nakon treće pisane reklamacije nastupa raskidni uvjet i da učinci pojedinačnih ugovora i ovoga Okvirnog sporazuma prestaju.

SREDIŠNJE TIJELO će u slučaju iz prethodnih stavaka naplatiti jamstvo za uredno ispunjenje okvirnog sporazuma.

XII. IZMJENE OKVIRNOG SPORAZUMA TIJEKOM NJEGOVA TRAJANJA

Članak 13.


Ukoliko tijekom trajanja ovog Okvirnog sporazuma nastupe okolnosti navedene u člancima 316. - 320. ZJN 2016 sporazumne strane će sklopiti dodatak ovom Okvirnom sporazumu.

XIII. ZAVRŠNE ODREDBE

Članak 14.

Sporazumne strane su suglasne da će se na uređenje svih ostalih odnosa iz ovoga Okvirnog sporazuma primjenjivati odredbe ZJN 2016, Zakona o obveznim odnosima te ostali pozitivni propisi Republike Hrvatske koji uređuju predmetno područje.
Članak 15.

Sporazumne strane se obvezuju da će eventualne sporove koji mogu proizići iz ovoga Okvirnog sporazuma sporazumno riješiti. U slučaju nemogućnosti sporazumnog rješavanje, za sve sporove iz ovoga Okvirnog sporazuma sporazumne strane ugovaraju nadležnost stvarno nadležnog suda u Osijeku. 

Članak 16.

Ovaj Okvirni sporazum sastavljen je u devet istovjetnih primjerka, od kojih SREDIŠNJE TIJELO zadržava sedam, a ISPORUČITELJ dva primjerka.

ZA   ISPORUČITELJA                                                      ZA SREDIŠNJE TIJELO:

              
              Župan
              
          Ivan Anušić
KLASA:  

URBROJ: 

Osijek,                        2019. godine

